ҚАРАЛДЫ БЕКІТЕМІН

ЖББ№ 25 орта мектебінің ЖББ№ 25 орта мектебінің

Педагогикалық кеңесінде директоры

Хаттама №\_\_\_\_\_\_\_\_\_\_\_ \_\_\_\_\_\_\_\_\_\_\_

«\_\_\_\_\_» тамыз 2015ж. «\_\_\_\_\_» тамыз2015ж.

**Білім алушылардың жеке оқу жетістіктерінің портфолио жинақтау Ережесі**

1. **Жалпы ережелері**

1.1 ҚР Үкіметінің 2012 жылдың 23 тамызда №1080 қауылысымен бекітілген орта білім берудің міндетті стандартында білім алушылардың дайындық деңгейіне қойылатын талаптардың бірі : Білім алушылардың портфолиосы.

Тұлғалық нәтижелер білім алушының тәрбиелілігі, әлеуметтенуі, рухани-адамгершілік, шығармашылық оқу жобалары, сондай-ақ зерттеу жұмыстарының басқа да түрлері бойынша қол жеткізген жетістіктерімен анықталады, оның портфолиясы жинақталған.

Мектеп білім алушыларының бағасыз оқытуды ұйымдастырудың негізгі тәсілі және ары қарайғы сыныптардағы бағалау түрлерінің бірі – портфолио болып табылады.

Портфолио (кең тұрғыдан алғанда) – бұл оқытудың белгілі кезеңінде оқушының жеке жетістіктерін бағалау, жинақтау және есепке алу тәсілі.

Портфолио бағалау процесіне ғана емес, сондай-ақ оқушының өзін-өзі бағалау процесіне бағдарланған «аутентикалық» (яғни, шынайы бағалауға барынша жақындатылған) дараланған бағалау тәсілдері қатарына жатады.

Портфолионы енгізудің түпкі мақсаты – оқу-танымдық іс-әрекеттің нәтижелерін дәлелдеу болып табылады.

Мектеп білім алушыларында бағасыз оқытуды ұйымдастырудың негізгі тәсілі және ары қарайғы сыныптардағы бағалау түрлерінің бірі – портфолио болып табылады.

Портфолио (кең тұрғыдан алғанда) – бұл оқытудың белгілі кезеңінде оқушының жеке жетістіктерін бағалау, жинақтау және есепке алу тәсілі.

Портфолио бағалау процесіне ғана емес, сондай-ақ оқушының өзін-өзі бағалау процесіне бағдарланған «аутентикалық» (яғни, шынайы бағалауға барынша жақындатылған) дараланған бағалау тәсілдері қатарына жатады.

***1.2 Материалдарды жинақтау мен портфолионы рәсімдеу ережелері***

Материалдарды жинақтау мен портфолионы рәсімдеу барысында мынадай ережелерді басшылыққа алу қажет:

* Еріктілік қағидатын ұстану (ең әуелі бала көзқарасы тұрғысынан) Өзінің портфолиосы үшін материалдар жинақтаумен айналысып жүрген оқушы өзінің жеке жетістіктері папкасына қандай құжаттар мен материалдарды кіргізетінін өзі шешеді. Оның портфолиосына ешбір жағдайда мәжбүрлеу арқылы (баланың келісімінсіз) материалдар енгізуге болмайды.
* Материалдар жинақтау мен портфолионы рәсімдеу кезінде ата-аналар мен өзге ересектер тарапынан белгілі көмек пен қолдау қажет, бірақ осы процесте ешбір жағдайда баланы толығымен алмастырудың қажеті жоқ.

Оқушының өзі де белгілі күш жұмсауы қажет, өйткені портфолионы жинақтау кезінде тек соңғы өнім ғана емес, сондай-ақ өз жетістіктерін зерделеу процесі, алынған нәтижелерге деген жеке қарым-қатынастың қалыптасуы да маңызды.

Портфолио материалдарының жинағы мәселесінде оқушыны алмастыруға, қажетті психологялық және практикалық қолдаусыз қалдыруға болмайды

* Портфолионы жасақтауда оқушы өз бетімен қосымша және кәсіптік білім беру мекемелерімен, ұйымдарымен, қоғамдық балалар ұйымдарымен байланыс жасағаны және сол ұйымдардан жиі көмек сұрап отырғаны жөн.

Сонымен қатар, баланы сол ұйымдарда жүргізіліп отырған іс-шараларға қатысуға ынталандыру қажет. Ол өз кезегінде мектептер ұсынатын олимпиадалар шеңберінен шығуға мүмкіндік береді. Осы әлеуметтік саладан көмек сұрау оқушының жеке жетістіктерін демонстрациялау мен портфолио материалдарын жинақтау мүмкіндіктерін кеңейтеді.

* Портфолионы жасақтауда материалдар санын көбейтуге ден қойып, өзге оқушылармен жарысуға жол берілмейді. Портфолио материалдары мен құжаттарын сапалы іріктеуге барынша тиянақты қарау қажет.
* Портфолио материалдарын жинақтау кезінде ресми сертификатталған құжаттарға ден қоюдың қажеті жоқ. Өйткені оқушылардың барлығында дерлік сертификатталған ресми құжатты алу мүмкіндігі бола бермейді.
* Жеке жетістіктер папкасы нөмірленген беттері бар және қайсыбір құжатты алып тастау немесе алмастыруға болмайтын сынақ кітапшасына айналмауы тиіс.

Портфолио сынып жетекшісі немесе педагогикалық кеңес берген қарапайым мінездемеге айналмауы тиіс.

Портфолио материалдарына мінездемені енгізу-енгізбеуді (нұсқаулық немесе сынып жетекшісінің пікірі түрінде) – баланың өзі шешеді.

* Портфолио технологиясына бір реттік акция деп қарамай, онымен жүйелі түрде жұмыс жүргізу.
* Портфолио материалдарының сыртқы рәсімделуіне ден қоюдың және олардың біркелкілігін талап етудің қажеті жоқ.

Портфолио үшін бастысы – сыртқы келбет пен рәсімдеу стилі емес, оның ішкі мазмұны.

* 1. **Портфолио мақсаты**

Портфолионы енгізудің түпкі мақсаты – оқу-танымдық іс-әрекеттің нәтижелерін дәлелдеу болып табылады.

* Портфолио (оқушының оқу және шығармашылық жетістіктерінен, мұғалімдердің, психологтың мінездемелерінен және т.б. тұратын папка) арқылы оқушы жетістіктерінің өзгеру динамикасын бақылау мен оның табыстарын бағалауды мұғалім, оқушының өзі және ата-аналар жүзеге асырады.
* Оқушының тек оқу жетістіктерінің ғана емес, сондай-ақ негізгі құзыреттіліктердің: коммуникативті, ақпараттық және проблеманың шешімін табу құзыреттіліктерінің қалыптасу деңгейлері де бағаланады.
* Білімдерді бағалау сияқты оқушының мектеп өмірінің барлық салаларында бастамашылдық пен шығармашылдық танытуының рәсімделуі де маңызды.

Бала шығармашылығының қорытындысы мұғалімдерге, басқа сыныптардың оқушыларына және ата-аналарға таныстырылуы тиіс.

Ол көрме, байқауларға қатысу және т.б. түрінде болуы мүмкін.

* Баланың жеке сапаларын бағалауға болмайды (жұмыс қарқыны; есте сақтау, қабылдау, зейін ерекшеліктері).

Жұмыстың орындаушысы емес, орындалған жұмыс бағаланады. Бағалаудың барлық нысандары бала мен оның ата-анасының жеке жетістігі болып табылады.

Мұғалім оларды салыстыру нысанына айналдырмауы тиіс. Баға мұғалім тарапынан да, ата-аналар тарапынан да жазалауға немесе мадақтауға себеп бола алмайды.

Портфолио мақсатының маңыздылығы мынада:

* + баланың білім алу процесін көрнекі түрде көрсету;
* білім алу нәтижелерінің жалпы «бейнесін» көру;
* білім беру кеңістігінде баланың жеке дамуының бақылануын қамтамасыз ету;
* алған білімдері мен біліктерін практикада қолдану қабілеттерін демонстрациялау.

1. **Портфолио құрылымы**

Портфолио құрылымын анықтау, материал жинақтау.

Осы кезеңдегі жұмыс оқушының өз қызметі мен оның нәтижелерін өз бетімен талдауын көздейді. Ол оқушының оқу және бейіндік бағытты таңдауымен байланысты процестердің саналылық дәрежесін арттыратын өзіндік бағалау механизмдерін қосу мүмкіндігін береді, оқушының мұғалімдер, ата-аналар, сыныптастары, қосымша білім беру ұйымдарының қызметкерлері және т.б. ұсынған іс-әрекет түрлеріне деген қарым-қатынасының сипаттамасынан тұрады.

***2.1 Титулды бет.***

Бұл бөлім түрліше қолайлы тәсілдермен өзін таныстыру мүмкіндігіне ие портфолио авторы – оқушы жөнінде ақпаратты ұсынуға арналған. Бұл эссе, фотосурет және т.с.с. болуы мүмкін. Бөлім портфолио авторы тұлғасының ерекшеліктерін сипаттауы тиіс, ол туралы өзге адамдардың жазбаларын, мінездемелерді, сертификаттарды, жетістіктердің қысқаша тарихын қамтуы мүмкін.

* 1. Оқушының пәндер бойынша оқу жұмыстары (білім, білік, дағдылары).
* Зерттеу жұмыстары рефераттары.
* Жоба жұмыстары
* Өнер және техникалық шығармашылық
* Олимпиада қонкурстарға қатысуы
* Ғылыми - практикалық конференцияларға қатысуы
* Спорттық нәтижелер

Оны оқушы мұғаліммен бірге толтырады. Дағдылар мен біліктер тізімінің парағы барлық пәнге дерлік арналуы тиіс. Балалар мен мұғалімдер игерілген дағдыларды тор көзді бояу және т.с.с. таңбалар арқылы белгілей алады. Мұғалім пайдаланатын қандай да бір бағалау нысаны педагогикалық ұжым игерген ережелерге сәйкестелуі тиіс. Бұл блок оқушының оқу-танымдық, зерттеу белсенділігі, оның қызығушылығы бағытының динамикасы туралы ауқымды түсінік береді.

Онда оқушының түрлі зерттеу және жобалау жұмыстары, сондай-ақ оның оқу-танымдық, зерттеу белсенділігінің негізгі нысандары мен бағыттарының сипаттамасы жинақталған: ғылыми конференцияларға, байқауларға және т.б. қатысу.

Оқушы жұмыстарын осылайша бағалай отырып, мұғалім оқушылардың жетістіктерін өзара салыстыруға жол бермей, алдыңғы жұмыстарға қарағанда оқушы жұмысындағы игі ілгерілеуді белгілеп отыруы тиіс.

* 1. Менің жетістіктерімнің құжаттары

Жыл бойғы қызмет нәтижелерін ұсыну. Ол ұжымдық тәртіпте ұйымдастырылуы мүмкін (портфолионы таныстыру).

Өзіндік талдау мен өзіндік есеп сұлбасы:

жылдық қызметтің қысқаша мазмұны;

қызмет мазмұнының қойылған мақсаттар мен міндеттерге сәйкестілігі;

мақсаттарға сәйкес жыл бойында неге қол жеткізілді;

атқарылған жұмыстың күшті тұстары;

іс-әрекет процесіндегі кемшіліктер мен қиындықтар;

қорытындылар мен ұсыныстар.

* марапаттаулар
* дипломдар
* сертификаттар
* алғыс хаттар

1. **Портфолионы рәсімдеу**

**3.1** Портфолионың құрылымын негізге ала отырып, білім алушы сынып жетекшісінімен бірге портфолионы файл-папкаға немесе электронды түрде рәсімдейді. Білімі алушы портфолио бөлімдеріне әр түрлі тармақтар қосуға құқылы.

**3.2** портфолио рәсімдеуде келесі талаптарды орындауға міндетті:

* Үнемі және жүйелі түрде жүргізу
* Көрсеткен мәліметтердің шынайылығы
* Жинақы және эстетика талаптарына сай болуы
* Толтырған жазуларының анықтылығы
* Көрнекілігі
* Материалдардың біртұтастығы

**3.3** Оқу жылы аяғында жинақталған портфолио қорытындысын шығару. Портфолио қорытындысын мектеп директоры бекіткен эксперттік топ мүшелері сараптап корытынды баға қояды. Сынып жетекшісі эксперттік топ мүшесі болуы міндетті. Білім алушы эксперттік топтың сараптау отырысына қатысуға құқылы.

1. **Портфолионы бағалау критерийлері**

* Барлық бөлімдер кіріктірілген – 10 балл
* Өздігімен қосымша бөлімдер кіргізу – 5 балл
* Портфолионы құрастыруда зерттеу әдістерін қолдану – 10 балл
* Портфолионы құрастырудағы өзінділік пен дербестік – 15 балл
* Материалдарды безенгдіру – 10 балл
* Портфолионың оқушы үшін пайдасы – 10 балл
* Бірге оқитын жолдастарының пікірлері – 10 балл
* Ой-толғанысқа негізделген материалдар – 15 балл
* Портфолионы таныстыру (презентациялау) – 15 балл